5.9.2023
RO
Jurnalul Oficial al Uniunii Europene
C 315/5
V (Anunțuri)
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul M.11250 – RELIANCE / BROOKFIELD / DIGITAL REALTY / JV) (Text cu relevanță pentru SEE) (2023/C 315/05)
1.
La data de 28 august 2023, Comisia a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — Reliance Industries Limited („Reliance”, India); — Project Holdings Three (DIFC) Limited, controlată în ultimă instanță de Brookfield Corporation („Brookfield”, Canada); — Digital India, LLC, controlată în ultimă instanță de Digital Realty Trust, Inc. („Digital Realty”, SUA); — Mercury Holdings SG Pte. Ltd.
(Singapore) și filialele sale BAM DLR Data Centre Services Private Limited, BAM DLR Mumbai Private Limited, BAM DLR Chennai Private Limited, BAM DLR Network Services Private Limited și BAM DLR Kolkata Private Limited („JV”, India).
Reliance, Brookfield și Digital Realty vor dobândi, în sensul articolului 3 alineatul (1) litera (b) și al articolului 3 alineatul (4) din Regulamentul privind concentrările economice, controlul în comun asupra întreprinderii comune (JV).
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— Reliance este o societate indiană din sectorul privat, cu activități comerciale care acoperă o gamă largă de sectoare, printre care se numără energia, produsele petrochimice, gazele naturale, comerțul cu amănuntul, mass-media și activitățile recreative, serviciile digitale și textilele, — Brookfield furnizează servicii de gestionare a activelor axate pe bunuri imobiliare, infrastructură, energie din surse regenerabile și capital privat, — Digital Realty este o societate de investiții imobiliare care deține, achiziționează, dezvoltă și operează centre de date. 3.
Activitățile comerciale ale JV vor consta în achiziționarea, dezvoltarea și exploatarea instalațiilor centrelor de date din India. 4.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
(1) JO L 24, 29.1.2004, p. 1 („Regulamentul privind concentrările economice”).